FIR-RENJU UNIT – Ħaddiem tat-tifi tan-nar li kien mgħajjat biex jassisti f'ħabta jsib lil bintu bla ħajja fit-tifrik Adrian Smith, ħaddiem tat-tifi tan-nar fir-Renju Unit, kien mgħajjat biex flimkien mat-tim tiegħu jassisti f'ħabta kerha li kienet għadha kemm seħħet bejn żewġ vetturi. Minkejja li sitwazzjoni bħal din hija waħda komuni fil-linja tax-xogħol ta' Adrian, żgur li qatt ma basar x'kien se jsib quddiem wiċċu. Sfortunatament, appena beda l-proċess, biex il-vittmi jinħarġu mit-tifrik tal-karozzi, Adrian skopra li waħda mil-vittmi hija bintu, Ella. L-inċident seħħ wara li l-karozza li fiha kienet Ella, Ford Ka, inqalbet u ħabtet ma' vettura oħra li kienet ġejja fid-direzzjoni opposta.